Joseph Kofi Adda

**Joseph Kofi Kowe Adda** (22 April 1956 – 14 October 2021) ka o daa nyɛ Ghana siyaasa nira, ŋun daa niŋ jintɔra mini Minister for Aviation New Patriotic Party gɔmnanti ni tiŋgbani zuɣulana Akufo-Addo saha zaŋ hali ni Anashaara goli January yuuni 2021. O daa lahi nyɛla "Financial Economist" mini "Management Consultant".

## O piligu mini shikuru karimbu
Bɛ daa  dɔɣi la Joseph Adda Navrongo, Kassena-Nankana District tiŋa zuɣu din be Upper East Region, Ghana. O chaŋ la o  "secondary" shikuru St. John's School, Sekondi n-ti deei "Bachelor of Science degree" din nyɛ siyaasa dini mini daabiligu yaɣili Indiana Wesleyan University, Marion, Indiana, United States, o daa chaŋ li la yuuni 1979 zaŋ chaŋ yuuni 1982. Bini din gbaai yuuni 1982 mini yuuni 1984, o daa be Columbia University, New York, ni ka o daa deei "Master's degree  in International Affairs, specialising in Finance and Banking". O daa chaŋ ya ti deei "graduate certificate in African Studies" lala universiti ŋɔ ni yaha. Yuuni 1989, o daa deei "French language and civilization" shɛhira gbɔn Sorbonne University, Paris, France.

## O piligu tuma
Joseph Adda daa nyɛla "Financial Economist" mini "Management Consultant". O daa nyɛla "Executive officer" n-ti "Ministry of Trade and Industry", Ghana yuuni 1979. Bini din gbaai yuuni 1983 zaŋ chaŋ yuuni 1984, o daa nyɛla "Research Analyst intern" n be "Third World Trade Institute, New York, USA". Yuma ayi din gari la, o daa nyɛla "account Executive and Management trainee" n be "Equitable Financial Service, Inc.,"  din be New Jersey, USA. Mr. Adda lahi tum  Essex County College, Newark, New Jersey, USA (1986 &ndash; 1988), Thomson McKinnon Securities Inc., New York (1989 &ndash; 1991) ka lahi tum ni "Deloitte and Touche Consulting", (West Africa), Accra (1991 &ndash; 1994). Tum yuuni 1994, Joseph n-nyɛ "Director of Omni Consulting International (Ghana) Ltd". Bini din gbaai yuuni 1996 mini yuuni 2000, o daa tum yaɣa pam "Ministry of Finance", Ghana.

## Piibupiibu
Adda tuuli jintɔri tali niŋbu nyɛla yuuni 2003. o daa di di piibu piibu din daa labi n-niŋ Navrongo Central constituensi din be Upper East Region, Ghana. John Achuliwor ŋun daa gbubi lala kuɣu ŋɔ kum nyaaŋa. O daa lahi labi n di lala kuɣu maa yuuni 2004 parliamentary election ni. O daa di mi n-ti New Patriotic Party. O yaɣili maa daa be la jintɔri kuɣisi dibaa ayi shɛli New Patriotic Party ni daa di kuɣisi pia ni ata puuni piibupiibu din daa niŋ Upper East Region. New Patriotic Party daa di la kuɣisi pam din kalinli daa yiɣisi kuɣisi kɔbigu ni pihita ayi kani kuɣisi kɔbishii ni pihita puuni.  Bɛ daa piigi o mi ni vooti kalinli tuhi pia ni ayi, ni kɔbisinahi ni pihinahi ni anahi (12,444 votes) vooti kalinli din daa yiɣisi tuhi pihita ni yini, ni kɔbisiyɔbu ni pihinu ni ayopɔin (31,657) . Di daa zanimi n-ti vaabu 39.3% zaani vooti kalinli din daa niŋ maa puuni. Bɛ daa piigi o mi ka che Gabriel Pwamang ŋun daa zani n-ti Peoples’ National Convention, Andema Emmanuel ŋun daa zani n-ti National Democratic Congress, Azantinlwo Anemana Jennifer Grace ŋun daa zani n-ti Convention People's Party, Bagonia Grace ŋun daa zani n-ti Democratic People's Party, Donald Amuah mini Achuliwor A. Otito Werseh bban zaa daa zani bɛ gama zuɣu. Bɛ daa nyɛla vooti kalinli 6,512, 6,201, 140, 83, 2,262 ni 4,015 zaŋ doli taba vooti kalinli din daa niŋ maa puuni. Di zaa yini kam daa zanimi n-ti vaabu 20.6%, 19.6%, 0.4%, 0.3%, 7.1% ni 12.7% zaŋ doli taba vooti kalinli din daa niŋ maa puuni.

## Siyaasa
Bɛ da pii la Adda "Minister for Manpower Development and Employment", tiŋgbani zuɣulana John Kufuor n daa piigi o yuuni 2005. Anashaara goli 28 April yuuni 2006, o daa taɣi zaashee din nyɛ Minister for Energy.  Felix Owusu-Adjapong daa zani o zaani niŋ Minister of Energy, tiŋgbani zuɣulana Kuffuor n daa piigi o. Joe Adda daa labi di o kuɣu maa di ni daa niŋ ka NPP lu nam ni yuuni 2008 piibupiibu ni. O daa lu o kuɣu maa yuuni 2012 piibupiibu ni n-ti Mark Woyongo.

Yuuni May 2017, tiŋgbani zuɣulana Nana Akufo-Addo daa kali Joseph Kofi Adda m-pahi minisita pia ni awɔi ban yɛ be o kɔbili ni. Bɛ daa zaŋ lala minisita pia ni awɔi maa yuya n-ti jintɔri duu ka "Speaker of the House", Rt. Hon. Prof. Mike Ocquaye daa mɔli li. O ni daa nyɛ "Cabinet minister", Joseph Kofi Adda daa miri tiŋgbani zuɣulana pam ka pahi shaawara kpɛma gbaabu ni zaŋ ti tiŋgbani maa.

## Maŋmaŋa biɛhigu
Adda daa mali la paɣa ni bihi ayi. O daa nyɛla Dolodolo nira. O daa nyɛla Catholic.

## Kpibu
Adda daa kpila Alaamishi dali asiba, 14 October 2021,  Legon Hospital din be Accra.

## External links
*Profile on the Ghanaian government website 

## Kundivivihira